Jacques-Louis David

**Jacques-Louis David** (født 30. august 1748 i Paris i Frankrike, død 29. desember 1825 i Brussel i Belgia) var en høyst innflytelsesrik fransk møbelarkitekt og maler i nyklassisk stil. I 1780-årene forandret hans historiemalerier seg fra rokokko mot klassisk strenghet.

## Liv og verk
David var den førende skikkelsen innenfor nyklassisismen, men ble opplært av Joseph Marie Vien i en rokokkotradisjon i stilen til François Boucher. Denne retningen forkastet David med maleriet «Horatiernes ed», som ble vist i 1784 både i Roma og Paris og som straks ble anerkjent som et banebrytende verk. Fargene var lysende og klare og tegningen fast, naturlig og kraftfull. Motivet vendte seg dessuten vekk fra aristokratiets bekymringsløse forlystelser og søkte tilbake til den romerske republikkens tradisjonelt strenge dyder.

Som ivrig republikaner, jakobiner og venn av Maximilien de Robespierre, hyllet David revolusjonens seire, for eksempel i «Eden i ballhuset», og lovpriste dens martyrer, som i «Marats død». I det skjebnetunge «Liktorerne fører hjem likene av Brutus' sønner» vender han tilbake til motivet med republikkens dyder. David ble midlertidig fengslet etter Robespierres fall i 1794, og fra cella malte han sitt eneste landskapsbilde «Utsikt over Luxembourghagen», et lite mesterverk innenfor sjangeren, svært romantiskt, varmt og uttrykksfullt. Portrettene hans er klare, men ikke strenge; noen eksempler er et portrett av ektefellene Sériziat og et annet av den berømte skjønnheten Madame Récamier (1800).

David var den store Napoleon-skildreren framfor noen. Han ble keiserens hoffmaler i 1804, og lagde blant annet det mektige og pompøse «Napoleons kroning» i årene 1805 til 1807. Etter Napoleons fall i 1816 måtte David imidlertid rømme fra landet, og søkte tilflukt i Brussel.

Som møbeldesigner var David en av de første som direkte kopierte møbler fra antikken, og hans verk spilte en grunnleggende rolle for utforminga av empirestilen.

David ble i praksis en «kunstdiktator» i Frankrike i perioden fra den franske revolusjonens begynnelse til Napoleons fall. Få personer har hatt en like sterk påvirkning på kunsten og smaken i sin egen tid. Han hadde mer enn fire hundre elever, blant annet Jean Auguste Dominique Ingres, Jean-Baptiste Isabey, François Pascal Simon Gérard, Antoine-Jean Gros, nordmannen Jacob Munch, svensken Per Krafft d.y., og dansken Christoffer Wilhelm Eckersberg, og fikk gjennom dem avgjørende innflytelse på kunstutviklinga i den vestlige verden. Motivene hans, som ofte var allegoriske, historiske og mytologiske, og jakten på et klassisk skjønnhetsideal som var basert på den antatte lovmessigheten i antikkens skulpturer, la derfor grunnlaget for hele den akademiske kunsten på 1800-tallet.

## Verk (utvalg)

David - Belisarius.jpg|«Belisarius» (1781)
Jacques-Louis David- Andromache Mourning Hector.JPG|«Andromache sørger over Hektor» (1783)
David - The Death of Socrates.jpg|«Sokrates' død» (1787)
David - Portrait of Monsieur Lavoisier and His Wife.jpg|«Portrett av Monsieur Lavoisier og hans hustru» (1788)
Les Amours de Pâris et d'Hélène (painting by Jacques-Louis David).jpg|«Paris og Helena» (1788)
Le_Serment_du_Jeu_de_paume.jpg|«Eden i ballhuset» (1789)
DavidBrutusSonsCorps.jpg|«Brutus ved sine sønners lik» (1789, Louvre)
Death of Marat by David.jpg|«Marats død» (1793)
Death of Marat by David (detail).jpg|«Marats død» (detalj)
Jeanbon St. André 1795 portrait by Jacques-Louis David.jpeg|«Jeanbon St. André» (1795)
The_Intervention_of_the_Sabine_Women.jpg|«Sabinerinnene» (1799)
David_napoleon.jpg|«Napoleon krysser Grand-Saint-Bernard» (1800)
Juliette Récamier, née Bernard - Jacques-Louis David - Musée duLouvre Peintures INV 3708.jpg|«Madame Récamier» (1800)
Jacques-Louis David - Le Sacre de Napoléon.jpg|«Napoleon kroner Joséphine til keiserinne» (1805)
Jacques-Louis_David_018.jpg|«Pave Pius VII» (1805)
Jacques-Louis David - Nude study of Pope Pius VII.jpg|«Nakenstudie av Pius VII» (1805)
The Emperor Napoleon in His Study at the Tuileries, by Jacques-Louis David (1812) - National Gallery of Art (Samuel H. Kress Foundation) - 2.jpg|«Napoléon i studérkammeret» (1812)
Léonidas aux Thermopyles (Jacques-Louis David).PNG|«Leonidas på Thermopylae» (1814)
David_Etienne_Maurice_Gerard.jpg|«Étienne-Maurice Gérard» (1816)
Jacques-Louis David - Portrait of the Sisters Zénaïde and Charlotte Bonaparte.jpg|«Zenaide og Charlotte Bonaparte» (1821)
David Stanisław Kostka Potocki.jpg|«Rytterportrett av Stanisław Kostka Potocki»


## Priser
* 1774 – Prix de Rome

## Referanser


## Eksterne lenker
* 
* Kort biografi med lenker
* Omfattende galleri